Ingeborg Refling Hagen kjøpte i 1922 eiendommen Nordjordet på Ekeberg, en tidligere husmannsplass under Ekeberg Hovedgård. Ingeborg Refling Hagen bodde i første etasje, mens Birgit Abrahamsen installerte seg på kvisten, der hun også hadde sitt atelier. Dette stedet ble et naturlig sentrum for det unge kunstnermiljøet som i pressen fikk tilnavnet Ekebergkolonien.